open-index/open-wikipedia-markdown huggingface dataset:
பள்ளப்பட்டி சடையக் கவுண்டர் கைலாசம்

**பள்ளப்பட்டி சடைய கவுண்டர் கைலாசம்** (*Palapatti Sadaya Goundar Kailasam*)(12 செப்டம்பர் 1915-10 ஆகஸ்ட் 1986) என்பவர் சென்னை உயர்நீதிமன்றத்தின் முன்னாள் தலைமை நீதிபதி மற்றும் இந்திய உச்ச நீதிமன்றத்தின் நீதிபதி ஆவார்.

## கல்வி
கைலாசம் தமிழ்நாட்டின் சேலம் மாவட்டத்தில் ஜமீன்தார் குடும்பத்தில் பிறந்தார். 1935-ல் சென்னை மாநிலக் கல்லூரியில் தாவரவியலில் இளநிலையில் தேர்ச்சி பெற்றார். 1937-ல், சென்னை சட்டக் கல்லூரியில் சட்டப் பட்டப்படிப்பை முடித்தார். இவர் 1965-ல் சென்னை உயர் நீதிமன்றத்தின் அரசு வழக்கறிஞராக நியமிக்கப்பட்டார். பின்னர் சில நாட்கள் மாநில அரசுத் தலைமை வழக்கறிஞராக சிறிதுகாலம் பணியாற்றினார்.

## நீதிபதி பணி
கைலாசம் 20 அக்டோபர் 1960-ல் சென்னை உயர் நீதிமன்றத்தின் நிரந்தர நீதிபதி ஆனார். ஏப்ரல் 8, 1976-ல்  தலைமை நீதிபதியாகப் பதவி உயர்வு பெற்றார். நீதிபதி கைலாசம் 1977-ல் உச்ச நீதிமன்ற நீதிபதியாக நியமிக்கப்பட்டார். இவர் செப்டம்பர் 12, 1980 அன்று பணி ஓய்வு பெற்றார்.

## குடும்பம்
நீதியரசர் கைலாசம், தமிழ் கவிஞர் சௌந்தர கைலாசத்தினை மணந்தார். இவருடைய மகள் நளினி ஆவார். இவர் இந்தியாவின் முன்னாள் மத்திய அமைச்சர் ப. சிதம்பரத்தின் மனைவியாவார்.

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:சேலம் மாவட்ட மக்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:சென்னை உயர் நீதிமன்ற நீதிபதிகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:1986 இறப்புகள்
பகுப்பு:1915 பிறப்புகள்
மார்வெலின் நெற்ஃபிளிக்சு தொலைக்காட்சி தொடர்கள்

**மார்வெலின் நெற்ஃபிளிக்சு தொலைக்காட்சி தொடர்கள்** () என்பது மார்வெல் வரைகதை வெளியீடுகளில் தோன்றிய கதாபாத்திரங்களை அடிப்படையாகக் கொண்டு நெற்ஃபிளிக்சு என்ற ஓடிடி தளத்திற்காக உருவாக்கப்பட்டு ஒன்றோடொன்று இணைக்கப்பட்ட அமெரிக்க நாட்டு தொலைக்காட்சித் தொடர்களின் தொகுப்பாகும். இந்த தொடர்கள் ஏபிசி ஸ்டுடியோஸ் மற்றும் மார்வெல் தொலைக்காட்சி நிறுவனங்களால் தயாரிக்கப்பட்டது, அவை மார்வெல் திரைப் பிரபஞ்சத்தில் அமைக்கப்பட்டு, உரிமையாளரின் திரைப்படங்கள் மற்றும் பிற தொலைக்காட்சித் தொடர்களின் தொடர்ச்சியை அங்கீகரிக்கின்றன. இந்த மார்வெல் நெற்ஃபிளிக்சு தொடர்களின் குழுவை "மார்வெல் ஸ்ட்ரீட்-லெவல் கிரோஸ்" அல்லது "மார்வெல் நைட்ஸ்" என்று அழைக்கப்படுகின்றது.

2013 இல் மார்வெல் மற்றும் நெற்ஃபிளிக்சு இடையிலான ஒப்பந்தம் நவம்பரில் அறிவிக்கப்பட்டது. அதைத் தொடர்ந்து டேர்டெவில் (2015–2018),  ஜெசிகா ஜோன்சு (2015–2019), லூக் கேஜ் (2016–2018) மற்றும் அயன் பிஸ்ட் (2017–2018), ஆகிய தனித் தொடர்கள் தயாரிக்கப்பட்டு ஒளிபரப்பானது. அத்துடன் ஒன்றோடொன்று இணைக்கப்பட்ட தி டிபென்டெர்சு (2017) என்ற தொடரும்,டேர்டெவிலில் இருந்து ஒரு வழித்தொடரான தி பனிஷர் (2017–2019) என்ற தொடரும் உருவானது. இந்தத் தொடர்கள் அனைத்தும் நியூயார்க் மாநிலத்தில் படமாக்கப்பட்டன.

இந்தத் தொடரில் மாட் மர்டாக் மற்றும் டேர்டெவிலாக சார்லி சாக்ஸ், ஜெசிகா ஜோன்சுவாக கிரிஸ்டன் ரிட்டர், லூக் கேஜாக மைக் கால்டர், மற்றும் டேனி ராண்ட் மற்றும் அயர்ன் பிஸ்ட் ஆக பின் ஜோன்சு ஆகியோர் நடித்துள்ளனர், இவர்கள் அனைவரும் தி டிபென்டெர்சு ஒன்றாக நடித்துள்ளனர், மேலும் ஜோன் பெர்ந்தல் என்பவர் பனிஷர் மற்றும் பிராங்காக நடித்துள்ள்ளார். அத்துடன் மார்வெலுடன் ஒரு சிறப்பு ஒப்பந்தத்தில் கையெழுத்திட்ட ரொசாரியோ டாசன் உட்பட பல நடிகர்கள் பல்வேறு தொடர்களில் நடித்துள்ளனர்.

மார்வெலின் தாய் நிறுவனமான டிஸ்னி தனது சொந்த ஓடிடி தள சேவையான டிஸ்னி+ க்காக பல தொடர்கள் தயாரித்து வருவதால்,நெற்ஃபிளிக்சு இல் இருந்து அனைத்து தொடர்களையும் பிப்ரவரி 2019க்குள் ரத்து செய்யப்பட்டது. ஒப்பந்தப்படி நெற்ஃபிளிக்சில் ஒளிபரப்பான மார்வெல் தொடர்களின் கதாபாத்திரங்களை பயன்படுத்துவதற்கு மார்வெல் இரண்டு ஆண்டுகள் காத்திருக்க வேண்டும் என்பது குறிப்பிடத்தக்கது.

## வளர்ச்சி
அக்டோபர் 2013 வாக்கில், மார்வெல் நிறுவனம் நெற்ஃபிளிக்சு மற்றும் அமேசான் பிரைம் வீடியோ போன்ற ஓடிடித் தளத்திற்கு தொடர்களை தயாரிக்க தங்களின் ஆர்வத்தை வெளிப்படுத்தும் வகையில் நான்கு நாடகத் தொடர்களும் மற்றும் குறும் தொடர்களும் கோரிய நேரத்து ஒளித சேவைகள் கீழ் தயாரிக்க முன் வந்தது. அதைத் தொடர்ந்து டேர்டெவில், ஜெசிகா ஜோன்சு, அயன் பிஸ்ட் மற்றும் லூக் கேஜ் ஆகியவற்றின் அடிப்படையில் நேரடி தொடர்களை நெற்ஃபிளிக்சு வழங்குவதாக டிஸ்னி அடுத்த மாதம் அறிவித்தது.

## தொடர்கள்

## மேற்கோள்கள்

+
+
+
ஹரிகா துரோணவல்லி

**ஹரிகா துரோணவல்லி** (பிறப்பு 12 ஜனவரி 1991) ஒரு இந்திய சதுரங்க  கிராண்ட்மாஸ்டர் ஆவார். அவர் 2012, 2015 மற்றும் 2017 ஆம் ஆண்டுகளில் மகளிர் உலக சதுரங்க வாகையாளர் போட்டியில்  மூன்று வெண்கலப் பதக்கங்களை வென்றுள்ளார். ஹரிகாவிற்கு 2007-08 ஆம் ஆண்டிற்கான  அர்ஜுனா விருது இந்திய அரசால் வழங்கப்பட்டது.  2016 ஆம் ஆண்டில், அவர் சீனாவின் செங்டுவில் நடந்த பிடே  மகளிர் கிராண்ட் பிரிக்ஸ் நிகழ்வை வென்று, பெண்களுக்கான பிடே உலகத் தரவரிசையில் 11ஆம் இடத்திள் இருந்து 5ஆம் இடத்தை அடைந்தார். விளாடிமிர் கிராம்னிக், ஜூடிட் போல்கர் மற்றும் விஸ்வநாதன் ஆனந்த் ஆகியோரை இவரது சதுரங்க முன்மாதிரிகளாகக் கருதுகிறார். விளையாட்டுத் துறையில் இவர் ஆற்றிய பங்களிப்புகளுக்காக அவருக்கு பத்மஸ்ரீ விருது 2019ஆம் ஆண்டில் வழங்கப்பட்டது.

## ஆரம்ப கால வாழ்க்கை
ஹரிகா, 12 ஜனவரி 1991 அன்று, திரு. ரமேஷ்-திருமதி. ஸ்வர்ணா துரோணவல்லி தம்பதிக்கு குண்டூரில் பிறந்தார். அங்கு அவர் ஸ்ரீ வெங்கடேஸ்வரா பால குடீர் பள்ளியில் பயின்றார். அவரின் தந்தை ரமேஷ், மங்களகிரியில் உள்ள பஞ்சாயத்து சபை உட்பிரிவில் துணை நிர்வாகப் பொறியாளராகப் பணிபுரிகிறார். சிறு வயதிலேயே சதுரங்க விளையாட்டில் அதிக ஆர்வம் கொண்ட ஹரிகா, 9 வயதுக்குட்பட்டோருக்கான தேசிய வாகையாளர் போட்டியில் பதக்கம் வென்றார். அதைத் தொடர்ந்து 10 வயதுக்குட்பட்ட பெண்களுக்கான உலக இளையோர் சதுரங்கவாகையாளர் போட்டியில் வெள்ளிப் பதக்கம் வென்றார். அச்சமயம் பயிற்சியாளர் என்.வி.எஸ்.ராமராஜுவை அணுகி, அவரின் உதவியோடு தனது விளையாட்டை மேலும் செம்மைப்படுத்தினார். இவர் கிராண்ட்மாஸ்டர் ஆன இரண்டாவது இந்தியப் பெண்மணி ஆவார் (கோனேரு ஹம்பிக்குப் பிறகு).

ஆகஸ்ட் 2018 இல் ஹைதராபாத்தைச் சேர்ந்த கார்த்திக் சந்திராவை ஹரிகா மணந்தார். அவரது சகோதரி, தெலுங்குத் திரைப்பட இயக்குநர் கே. எஸ். ரவீந்திரரை மணந்துள்ளார்.

## குறிப்புகள்


பகுப்பு:தெலுங்கு மக்கள்
பகுப்பு:அருச்சுனா விருது பெற்றவர்கள்
பகுப்பு:குண்டூர் மாவட்ட நபர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1991 பிறப்புகள்
பகுப்பு:இந்திய சதுரங்க வீராங்கனைகள்
3,4-ஈரைதரோபிரான்

**3,4-ஈரைதரோபிரான்** (*3,4-Dihydropyran*) என்பது  C5H8O  என்ற மூலக்கூற்று வாய்ப்பாட்டால் விவரிக்கப்படும் பல்லினவளையச் சேர்மமாகும். ஆறு உறுப்புகள் கொண்ட C5O வளையமானது ஆக்சிசனை ஒட்டி நிறைவுறாத்தன்மையைக் கொண்டுள்ளது. மாற்றியமான 3,6-ஈரைதரோபிரானில் உள்ள மெத்திலீன் குழு இரட்டைப் பிணைப்பையும் ஆக்சிசனையும் பிரிக்கிறது. ஈரைதரோபிரான்கள் ஆல்ககால்களுக்கான பாதுகாப்புக் குழுவாகப் பயன்படுத்தப்படுகின்றன. இதுவொரு நிறமற்ற நீர்மமாகும்.   

## தயாரிப்பு

டெட்ரா ஐதரோபர்பியூரைல் ஆல்ககாலை 300-400 பாகை செல்சியசு வெப்பநிலையில் அலுமினாவின் மீது செலுத்தி நிர் நீக்க வினைக்கு உட்படுத்தி 3,4-ஈரைதரோபிரான் தயாரிக்கப்படுகிறது.  டெட்ரா ஐதரோபோலிக் அமிலத்தை டெட்ரா ஐதரோ-2-பரோயிக் அமிலத்தைக் கொண்டு தயாரிக்கலாம்.
:
## வினைகள்
கரிமத் தொகுப்பு வினைகளில் 2-டெட்ரா ஐதரோபிரானைல் குழுவானது ஆல்க்கால்களை பாதுகாக்கும் குழுவாகப் பயன்படுத்தப்படுகிறது. 
  
ஈரைதரோபிரானுடன் ஆல்ககால் வினைபுரியும்போது டெட்ரா ஐதரோபிரான் ஈதர் உருவாகி ஆல்ககாலை பல்வேறு வகையான வினைகளில் இருந்து பாதுகாக்கிறது. ஆல்ககால் பின்னர் அமில நீராற்பகுப்பு மூலம் மீட்டமைக்கப்படுகிறது. இது 5-ஐதராக்சிபெண்டனால் உருவாவதோடு இணைகிறது. 

: 

## மேற்கோள்கள்

பகுப்பு:ஈரைதரோபிரான்கள்
சிர்பூர் ஏரி

thumb
**சிர்பூர் ஏரி**  (*Sirpur Lake*)  இந்தியாவின் மத்தியப் பிரதேச மாநிலத்தில் உள்ள இந்தூர்-தார் சாலையில் அமைந்திருக்கிறது. ஏரியின் மொத்த பரப்பளவும் அதைச் சுற்றியுள்ள பாதுகாக்கப்பட்ட பகுதியும் சேர்ந்து மொத்தம்  800 ஏக்கர் (சுமார் 3.6 சதுர கிலோமீட்டர்) பரப்பளவாகும். இந்த ஏரி இந்தூர் நகராட்சி ஆணையத்தின் அதிகார வரம்பிற்கு உட்பட்டதாகும்.

## வரலாறு
சிர்பூர் ஏரி 20 ஆம் நூற்றாண்டின் தொடக்கத்தில் இந்தூர் மாநிலத்தின் ஒல்கர்களால் உருவாக்கப்பட்டது. இந்தியாவின் சுதந்திரம் மற்றும் அரச வீடுகள் அழிந்த பிறகு, ஏரியைச் சுற்றி மதத் தளங்கள் ஏராளமாக வளரத் தொடங்கின. பல ஆண்டுகளாக இதன் அருகில் வசிக்கும் மக்களால்  ஏரி  ஆக்கிரமிக்கப்பட்டது. மீன்பிடித்தல், வேட்டையாடுதல், மாடு மேய்த்தல், கழிவுகளை கொட்டுதல் போன்ற சட்டவிரோத நடவடிக்கைகள் ஏரியின் சூழலியலை கிட்டத்தட்ட அழித்துவிட்டன.

## மறுசீரமைப்பு
குறிப்பிடத்தக்க பறவை வாழ்விடமாக இந்த ஏரியை இந்தூரின் ஒல்கர்களால் அங்கீகரித்திருந்தனர். 1980 ஆம் ஆண்டுகளின் முற்பகுதியில், இந்தூரின் புகழ்பெற்ற பத்மசிறீ விருது  பெற்றவருமான  புகைப்படக் கலைஞர் பாலு மோண்டே  ஏரியை மீட்டெடுக்கும் முயற்சியைத் தொடங்கினார். முதலில் தனியாகவும் பின்னர் அவரது நண்பர்களுடன் இணைந்தார். குறிப்பாக, அபிலாசு காண்டேகர். மாண்டே மற்றும் காண்டேகர் ஆகியோர் இணைந்து 1992 ஆம் ஆண்டு தி நேச்சர் வாலண்டியர்சு என்ற தன்னார்வத் தொண்டு நிறுவனத்தை நிறுவினர். முதன்மையாக ஏரியின் சூழலியலை மீட்டெடுத்து அதை சிறந்த பறவைகள் வாழும் இடமாக உருவாக்கினர்.

ஏரி மீட்கப்பட்டதால், அது பல பறவை இனங்களின் தாயகமாக மாறியது.   மங்கோலியா மற்றும் சைபீரியாவிலிருந்து சிர்பூரில் குளிர்காலத்திற்காக பறவைகள் இடம்பெயர்ந்தன.  ரத்தி செல்டக் உட்பட புலம்பெயர்ந்த பறவைகள் பல வரத் தொடங்கின.  *சிர்பூரின் பறவைகள்* என்ற புத்தகத்தில் இங்கு மொத்தம் 130 இனங்கள் இருப்பதாக பட்டியலிடப்பட்டுள்ளது.

## பன்னாட்டு நிலை
இந்த ஏரி 2015 ஆம் ஆண்டில் மத்தியப் பிரதேசத்தின் 19 முக்கியமான பறவைப் பகுதிகளில் ஒன்று என பன்னாட்டு பறவைகள் சங்கத்தினரால் அங்கீகரிக்கப்பட்டது.

இந்தூருக்கு அருகிலுள்ள மற்றொரு பறவைகள் சரணாலயம் யசுவந்த் சாகர்  ஆகும்.

## இயற்கை அறிவு மையம்
சிர்பூர் ஏரியின் சூழலியல் பற்றி மக்களுக்கும் பார்வையாளர்களுக்கும் கற்பிப்பதற்காக ரூ.2.5 கோடி செலவில் ஒரு விளக்க மையம் நிறுவப்படுகிறது.

## மேலும் பார்க்கவும்
* இந்தூர்

## மேற்கோள்கள்


பகுப்பு:இந்தோர்
ஆலன் பைன்

**ஆலன் பைன்** () என்பவர் அமெரிக்க நாட்டு தலைமை நிர்வாகி ஆவார். இவர் ரோட் தீவு பல்கலைக்கழகத்தில் இளங்கலை பிரிவில் பட்டம் பெற்றார்.

## தொழில்
இவர் ஆரம்பத்தில் கோல்கோ பொம்மைகளுக்கான சந்தைப்படுத்தலின் மூத்த துணைத் தலைவராக இருந்தார். 1996 இல் மார்வெல் என்டர்டெயின்மென்ட் குழுமத்தால் பணியமர்த்தப்பட்டார். பின்னர் புதிதாக இணைக்கப்பட்ட மார்வெல் எண்டர்பிரைசஸின் கீழ் 1998 இல் டாய் பிஸ் டிவிஷனல் தலைமை நிர்வாக அதிகாரியானார். பின்னர் மார்வெல் என்டர்டெயின்மென்ட் நிறுவனத்தின் தலைவராக பதவி உயர்வு பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:மார்வெல் மகிழ்கலை
ஜோ கசாடா

**ஜோசப் கசாடா** () (பிறப்பு: சனவரி 12, 1962) என்பவர் அமெரிக்க நாட்டு வரைகதை புத்தக எழுத்தாளர், வரைகலைஞர் மற்றும் தொகுப்பாளர் ஆவார். இவர் டிசி வரைகதை மற்றும் மார்வெல் வரைகதை ஆகியவற்றிற்காக பல புத்தகங்களில் பணியாற்றினார். 1998 இல் அவர் மார்வெல் வரைகதையின் 'மார்வெல் கிநைட்ஸ்' வரியின் ஆசிரியரானார், பின்னர் 2000 ஆம் ஆண்டில் நிறுவனத்தின் தலைமை தொகுப்பாசிரியர் ஆனார்.

இவர் 2010 இல் மார்வெல் என்டர்டெயின்மென்ட்டின் தலைமை  அதிகாரியாக நியமிக்கப்பட்டார் மற்றும் சனவரி 2011 இல் தனது தலைமை ஆசிரியர் பதிவியில் இருந்து விலகினார், அவருக்குப் பதிலாக ஆக்செல் அலோன்சோ நியமிக்கப்பட்டார். அக்டோபர் 2019 இல் இவர் நிர்வாக துணைத் தலைவர் மற்றும் படைப்பாற்றல் இயக்குநராக மீண்டும் நியமிக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:மார்வெல் மகிழ்கலை
பகுப்பு:அமெரிக்க வரைகதை எழுத்தாளர்கள்
பகுப்பு:வரைகதை புத்தக படத்தொகுப்பாளர்
திஞ்சா அருவி

**திஞ்சா அருவி**  (*Tincha Waterfall*) இந்தியாவின் மத்தியப் பிரதேச மாநிலத்தில் உள்ள இந்தூர் மாவட்டத்தின் தில்லூர் கிராமத்தில்  அமைந்துள்ளது. 

## நீர்வீழ்ச்சி
மழைக்காலம் முடிந்த உடனேயே பொதுவாக சூலை மாதத்திற்குப் பிறகு இங்கு நீர் வரத்து அதிகமாக இருக்கும்.  கோடை காலத்தில் இந்த அருவி கிட்டத்தட்ட வறண்டு போகிறது, மேலும் நீரோடையும் குறைகிறது. திஞ்சா அருவியைச் சுற்றியுள்ள பகுதி பிரபலமான சுற்றுலா மற்றும் மலையேற்ற இடமாகும். 

## அமைவிடம்
அருகிலுள்ள விமான நிலையம் இந்தூர் பன்னாட்டு விமான நிலையம் ஆகும், இது நீர்வீழ்ச்சியிலிருந்து சுமார் 40 கிலோமீட்டர் தொலைவில் அமைந்துள்ளது. மீதமுள்ள தூரத்தை சாலை அல்லது ரயில் போக்குவரத்து மூலம் கடக்க வேண்டும். தில்லூர் அருகில் உள்ள சிறு நகரம் ஆகும். 

### இரயில்
அருவிக்கு அருகில் உள்ள இரயில் நிலையம் இந்தூர் சந்திப்பு ரயில் நிலையம் ஆகும். இது நீர்வீழ்ச்சியிலிருந்து 30 கிலோமீட்டர் தொலைவில் உள்ளது&nbsp;.

### சாலை
சாலை வழியாக இங்கு செல்ல, முதலில் இந்தூர் மாவட்டத்தில் உள்ள தில்லூர் நகரத்தை அடைய வேண்டும். அங்கிருந்து உள்ளூர் சாலைகள் வழியாக  9  கிலோமீட்டர் தொலைவில் நீர்வீழ்ச்சி அமைந்துள்ளது&nbsp;.

## விபத்துக்கள்
கடந்த சில சமயங்களில் அருவி அருகே விபத்துகள் நடந்துள்ளன. சுற்றுலாவுக்குச் சென்ற மாணவர்கள் நீரில் மூழ்கி உயிரிழந்தனர்.  2018 ஆம் ஆண்டில் ஓர் இளைஞர் பள்ளத்தாக்கில் தவறி விழுந்தார் 

## மேற்கோள்கள்

 
பகுப்பு:மத்தியப் பிரதேச அருவிகள்
பகுப்பு:இந்தோர்
மார்வெலின் ஏபிசி தொலைக்காட்சி தொடர்கள்

**மார்வெலின் ஏபிசி தொலைக்காட்சி தொடர்கள்** () என்பது மார்வெல் வரைகதை வெளியீடுகளில் தோன்றிய கதாபாத்திரங்களை அடிப்படையாகக் கொண்டு ஏபிசி என்ற தொலைக்காட்சிக்காக உருவாக்கப்பட்டு ஒன்றோடொன்று இணைக்கப்பட்ட அமெரிக்க நாட்டு தொலைக்காட்சித் தொடர்களின் தொகுப்பாகும்.

இந்த தொடர்கள் ஏபிசி ஸ்டுடியோஸ் மற்றும் மார்வெல் தொலைக்காட்சி நிறுவனங்களால் தயாரிக்கப்பட்டது, அவை மார்வெல் திரைப் பிரபஞ்சத்தில் அமைக்கப்பட்டு, உரிமையாளரின் திரைப்படங்கள் மற்றும் பிற தொலைக்காட்சித் தொடர்களின் தொடர்ச்சியை அங்கீகரிக்கின்றன. இந்த மார்வெல் ஏபிசி தொடர்களின் குழுவை "மார்வெல் ஹீரோஸ்" என்று அழைக்கப்படுகின்றது.

மார்வெல் திரைப் பிரபஞ்சத்தின் முதல் தொலைக்காட்சித் தொடர் ஏஜென்ட்ஸ் ஒப் ஷீல்ட்
 ஆகும். இந்த தொடர் 2012 ஆம் ஆண்டு வெளியான தி அவேஞ்சர்ஸ் திரைப்படதின் எழுத்தாளர் மற்றும் இயக்குனரான ஜோஸ் வேடன் என்பவரால் மார்வெல் தொலைக்காட்சி மற்றும் ஏபிசிக்காக உருவாக்கப்பட்டது. இந்த தொடரில் நடிகர் கிளார்க் கிரெக் என்பவர் பில் கோல்சன் என்ற கதாபாத்திரத்தில் நடித்தார், இவரின் கதாபத்திரம் மார்வெல் திரைப் பிரபஞ்சத் திரைப்படங்களில் இருந்து தொடர்கிறது, இந்தத் தொடர் செப்டம்பர் 2013 இல் அறிமுகமாகி, ஆகஸ்ட் 2020 வரை ஏழு பருவங்களாக ஒளிபரப்பானது. அதைத் தொடர்ந்து கேப்டன் அமெரிக்கா: முதல் அவெஞ்சர் என்ற திரைப்படத்தில் தோன்றிய பெக்கி கார்ட்டர் என்ற கதாபாத்திரத்தை மையமாக கொண்டு ஏஜென்ட் கார்ட்டர் என்ற தொடர் உருவாக்கப்பட்டது. இந்த தொடர் இரண்டு பருவங்களாக சனவரி 2015 முதல் மார்ச்சு 2016 வரை ஒளிபரப்பானது. அத்துடன் ஏபிசியின் இறுதி தொடராக 2017 ஆம் ஆண்டில் இன்கியுமன்சு என்ற தொடர் ஒளிபரப்பானது.

ஏஜென்ட்ஸ் ஒப் ஷீல்ட் என்ற தொடர் ஆரம்பத்தில் ஏபிசி தொலைக்காட்சியில் ஒளிபரப்பாகி நல்ல மதிப்பீட்டை பெற்று கொடுத்தது. ஆனால் கடைசி மூன்று பருவங்களும் சுமாரான மதிப்பீடுகளை கொடுத்தது. அதைத் தொடர்ந்து இன்கியுமன்சு என்ற தொடரும் நல்ல வரவேற்பைப் பெறவில்லை. இதனால் டிசம்பர் 2019 இல் மார்வெல் நிறுவனம் ஏபிசி  தொலைக்காட்சியுடனான ஒப்பந்தத்தை நிறுத்திக் கொண்டது.

## தொடர்கள்

## மேற்கோள்கள்

+
+
+
குலு (மேலதிக ஊடக சேவை)

**குலு** அல்லது **ஹுலு** () என்பது வால்ட் டிஸ்னி நிறுவனத்திற்கு சொந்தமான அமெரிக்க நாட்டு சந்தா இணையத் தொலைக்காட்சி சேவையாகும். இது அக்டோபர் 29, 2007 இல் தொடங்கப்பட்டு, சிபிஎஸ், ஏபிசி, என்பிசி, அல்லது எஃப்எக்ஸ் போன்ற தொலைக்காட்சியின் திரைப்படங்கள், தொடர்கள் மற்றும் குலு அசல் உள்ளடக்கத்தையும் வழங்குகிறது. இந்த சேவை தற்போது அமெரிக்காவில் கிடைக்கிறது. 

இந்த ஓடிடி தளம் வால்ட் டிஸ்னி நிறுவனத்திற்கு சொந்தமானது, அத்துடன் காம்காஸ்டின் என்பிசி யுனிவர்சல் சிறுபான்மை பங்குகளை வைத்திருக்கிறது. 2021 ஆம் ஆண்டின் நிலவரப்படி, குலு 43.8 மில்லியன் சந்தாதாரர்களைக் கொண்டுள்ளது.

## மேற்கோள்கள்

பகுப்பு:2007 நிறுவனங்கள்
பகுப்பு:த வால்ட் டிஸ்னி கம்பனியின் துணை நிறுவனங்கள்
பகுப்பு:கோரிக்கை சேவைகளில் சந்தா காணொளிகள்
பகுப்பு:இணைய தொலைக்காட்சி ஓடை சேவைகள்
எத்தில் புரோமோ அசிட்டேட்டு

**எத்தில் புரோமோ அசிட்டேட்டு** (*Ethyl bromoacetate*) என்பது  CH2BrCO2C2H5   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புரோமோ அசிட்டிக் அமிலத்தின் எத்தில் எசுத்தர் வகைச் சேர்மமான இது அசிட்டிக் அமிலத்திலிருந்து இரண்டு படிநிலைகளில் தயாரிக்கப்படுகிறது.   கண்ணீர் வரவழைக்கும் பண்பைக் கொண்டதாகவும் கார நெடியுடனுடனும் எத்தில் புரோமோ அசிட்டேட்டு காணப்படுகிறது.  மிகவும் நச்சுத்தன்மை வாய்ந்த ஆல்கைலேட்டிங் முகவர் என்பதால் உள்ளிழுக்கப்படும் பட்சத்தில் ஆபத்தான விளைவுகளை ஏற்படுத்தும். 
## பயன்கள்
கலவரக் கட்டுப்பாட்டு முகவராக எத்தில் புரோமோ அசிட்டேட்டை உலக சுகாதார நிறுவனம்  பட்டியலிட்டுள்ளது. 1912 ஆம் ஆண்டில் பிரெஞ்சு காவல்துறையினர் எத்தில் புரோமோ அசிட்டேட்டை இந்த நோக்கத்திற்காக முதலில் பயன்படுத்தினர்.  1914 ஆம் ஆண்டு ஆகத்து மாதத்தில்  செருமானியர்களுக்கு எதிராக இந்த வாயு நிரப்பப்பட்ட 'கிரெனேட்சு லாக்ரிமோகென்சு    என்ற துப்பாக்கி குண்டுகளை பிரெஞ்சு இராணுவம் பயன்படுத்தியது. ஆனால் எத்தில் புரோமோ அசிட்டேட்டு குளோரினை விட இருமடங்கு நச்சுத்தன்மை வாய்ந்ததாக இருந்தாலும் ஆயுதங்கள் பெரிதும் பயனற்றவையாக இருந்தன.  போரின் ஆரம்ப மாதங்களில், ஆங்கிலேயர்கள் கண்ணீர்ப்புகை முகவர்கள் மற்றும் கந்தக டை ஆக்சைடு உட்பட அதிக நச்சு வாயுக்களை ஆயுதமாகப் பயன்படுத்தினர்.  செருமன் இராணுவம் 1915 ஆம் ஆண்டில் செருமன் குறியீடான வெயிசுக்ரூசு எனப்படும் வெண் சிலுவை திட்டத்தின் கீழ் மணமற்ற, நச்சு வாயு இரசாயன ஆயுதங்களாக இவற்றை எச்சரிக்கை முகவராகப் பயன்படுத்துவதை நியாயப்படுத்தி  இந்தத் தாக்குதல்களைப் பயன்படுத்தியது. 
கரிமத் தொகுப்பு வினைகளில் எத்தில் புரோமோ அசிட்டேட்டு  ஒரு பல்துறை ஆல்கைலேட்டிங் முகவராகப் பயன்படுகிறது. துத்தநாகத்துடன் வினைபுரிந்து ஒரு துத்தநாக ஈனோலேட்டை உருவாக்கும் இரிபார்மாட்சுகி வினை இதன் முக்கிய பயன்பாடாகும். 

இவ்வினையின் விளைவாக உருவாகும்  BrZnCH2CO2Et கார்போனைல் சேர்மங்களுடன் சேர்ந்து ஒடுக்க வினைக்கு உட்பட்டு β-ஐதராக்சி-எசுத்தர்கள் கிடைக்கின்றன. 
எத்தில் புரோமோ அசிட்டேட்டு  பல பிற வினையாக்கிகளைத் தயாரிப்பதற்கான தொடக்கப் புள்ளியாகும். எடுத்துக்காட்டாக, பென்சால்டிகைடு போன்ற கார்போனைல் சேர்மங்களிலிருந்து ஆல்பா, பீட்டா- நிறைவுறா எசுத்தர்களை  தயாரிப்பதற்கு தொடர்புடைய விட்டிக் வினையாக்கி பொதுவாகப் பயன்படுத்தப்படுகிறது. : முப்பீனைல் பாசுபீனுடன் எத்தில் புரோமோ அசிட்டேட்டு வினைபுரிவதால் இவ்விட்டிக்  வினையாக்கி பெறப்படுகிறது.  

## மேற்கோள்கள்

## புற இணைப்புகள்
* Environmental Health & Safety dept, Northeastern University

பகுப்பு:எத்தில் எசுத்தர்கள்
பகுப்பு:அசிட்டேட்டு எசுத்தர்கள்
பகுப்பு:கண்ணீர் வரவழைக்கும் முகவர்கள்
பகுப்பு:கரிம புரோமைடுகள்
பகுப்பு:கரிம வேதியியல் வினையாக்கிகள்
பகுப்பு:முதல் உலகப்போர் வேதி ஆயுதங்கள்
கிராம தேவதை

thumb| குடிலோவா கிராம தேவதை முத்தாலம்மன்
**கிராம தேவதை** (*Grama devata*)  ("கிராமத் தெய்வம்")  என்பது பொதுவாக இந்தியாவில் கிராமங்களில் வழிபடப்படும் முதன்மை தெ தெய்வங்களும் விதிவிலக்குகளாக உள்ளன. தர்ம-தாக்கூர் என்ற ஆண் தெய்வம் இந்தியாவின் மேற்கு வங்க மாநிலத்தில் கருவுறுதல் மற்றும் நோய்க்கான கடவுளாவார். மற்றொரு உதாரணம் மகாராட்டிராவின் கிராமங்களில் உள்ள கிராமதேவதையான கால பைரவரைக் கூறலாம். இவர் சிவபெருமானின் உக்கிரமான வடிவமாவார். அங்கு இவர் வைரவர் என்று குறிப்பிடப்படுகிறார். 

குறிப்பாக தென்னிந்தியாவில், ஒரு கிராம தெய்வம் என்பது, கிராமத்தின் எல்லையில் அமைந்துள்ள கிராமத்தின் பாதுகாப்பிற்காக அமைந்திருப்பது  என்பது ஒரு பொதுவான முறையாகும்.

தெற்கு ஆசியாவில் காணப்படும் "தாய் தெய்வங்களின் " ஆரம்ப தோற்றம் கிமு 4ஆம் ஆயிரமாண்டு காலத்தைச் சேர்ந்த பெண் சுடுமண் சிலைகளின் வடிவத்தில் மெஹெர்கரில் காணப்படுகிறது. இந்த சிலைகள் "தாய் தெய்வத்தை" பிரதிநிதித்துவப்படுத்துவதாக நம்பப்படுகிறது. சிந்து வெளி நாகரிகத் தளங்களிலிருந்து இதே போன்ற பெண் உருவங்கள் 3வது-2வது ஆயிரமாவது ஆண்டு உருவங்களில் காணப்படுகின்றன. அதில் ஒரு பெண் தனது கருவில் இருந்து தோன்றிய தாவரத்தையும், ஒரு மரத்தில் இருக்கும் ஒரு பெண்ணை (தெய்வமாக நம்பப்படுகிறது) மற்றொரு பெண்ணால் வழிபடுபடுவது போலக் காணப்படுகிறது. இதன் கீழே ஏழு உருவங்கள் உள்ளன. விவசாயத்துடனான அவர்களின் தொடர்பு காரணமாக, பூமியின் ஆவி பற்றிய கருத்து சிந்துவெளி நாகரிக காலத்தில் இருந்ததைப் போலகிடைக்கப்பெற்ற சுடுமண் துண்டுகளிலிருந்து அறியவருகிறது.  இந்தத் துண்டு, ஒரு பாராசோலை வைத்திருக்கும் ஒரு உருவத்தைக் காட்டுகிறது. தற்கால கிராம தேவதைகளுக்கு வழங்கப்படுவது போன்ற மண் பானைகள், பழங்கள், பூக்கள் மற்றும் பிற காணிக்கைகளால் வழிபடப்படும் ஒரு தெய்வம் என தெளிவாகத் தெரிகிறது. 

கிராம தேவதைகளுடன் தொடர்புடைய பொதுவான உருவப்படங்களின் மற்றொரு குழு சப்தகன்னியர் ("ஏழு தாய்கள்"). இந்த தெய்வங்களின் முதல் குறிப்பு மகாபாரதத்தின் பிற்பகுதியில் கிபி 1 ஆம் நூற்றாண்டுக்கு முந்தைய அடுக்குகளில் நிகழ்கிறது. மேலும் வேதங்களில் இவர்களின் குறிப்பு இல்லாதது இந்த தெய்வங்களுக்கு வேதம் அல்லாத தோற்றத்தைக் குறிக்கிறது.  கருவுறுதல் தெய்வங்களைத் தவிர, பல்வேறு நோய் தெய்வங்களில் மாரியம்மன், மாதா போன்ற விரும்பத்தகாத உடல் பண்புகளுடன் விவரிக்கப்பட்ட தெய்வங்களும் அடங்கும். இது போன்ற பெண் தெய்வங்களுக்கு உதாரணமாக சிந்து வெளி காலத்தின் தனது தலைமுடியில் ஆயுதம் ஏந்திய ஒரு தெய்வத்தை குறிப்பிடலாம். இதேபோல், இந்து மதத்தில் உள்வாங்கப்பட்ட தெய்வமான துர்க்கை போன்ற தெய்வங்கள், 1 ஆம் நூற்றாண்டில் தோன்றின.

## எடுத்துக்காட்டுகள்

* கஸ்பா கணபதி புனே நகரின் கிராமதேவதை.
* பிரம்மநாத் பீட குர்த் கிராமத்தின் கிராமதேவதை.
* மும்பையின் காவல் தெய்வம் மும்பா தேவி
* அனகாபள்ளியின் கிராமதேவதை நூக்காளம்மன்  
* மேற்கு வங்காளத்தின் பல கிராமங்களில் வணங்கப்படும் தர்ம தாக்கூர்
* டிரினிடாட் மற்றும் டொபாகோவில் வணங்கப்படும் சிப்பாரியா 
* இலங்கைத் தமிழர்களின் கிராம தெய்வங்கள்
* தென்னிந்தியாவின் கிராம தெய்வங்கள்
* அரியானா, பஞ்சாப், மேற்கு உத்தரப் பிரதேசம், ராஜஸ்தானில் உள்ள ஜதேரா அல்லது தோக்

## சான்றுகள்

பகுப்பு:இந்துக் கடவுள்கள்
பகுப்பு:இந்து சமய வழிபாடுகள்
பொந்தியான் கிச்சில்

**பொந்தியான் கிச்சில்**, (மலாய்: *Pontian Kechil*; ஆங்கிலம்: *Pontian Kechil*; சீனம்: 笨珍凯奇); ஜாவி: ڤونتين كچيل) என்பது மலேசியா, ஜொகூர் மாநிலத்தில், பொந்தியான் மாவட்டத்தில் அமைந்து உள்ள ஒரு நகரம். பொந்தியான் மாவட்டத்தின் தலைநகரமாகவும் விளங்குகிறது. இந்த நகரத்தைப் பொந்தியான் நகரம் என்று பொதுவாக அழைப்பது உன்டு.

இந்த நகரம் ஜொகூர் பாரு மாநகரத்தில் இருந்து 59 கி.மீ. தொலைவில் அமைந்துள்ளது. பொந்தியான் நகராண்மைக் கழகம் (Pontian Municipal Council) 1976-ஆம் ஆண்டில் அமைக்கப் பட்டது. இந்தக் கழகம் இந்த நகரத்தில்தான் உள்ளது.

முன்பு காலத்தில் இந்த நகரம் ஒரு மீன்பிடி கிராமம். தற்சமயம் துரிதமான வளர்ச்சி கண்டுள்ளது. இதன் பரப்பளவு 6.6. ச.கி.மீ.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
மெம்பா விரிகுடா

**மெம்பா விரிகுடா** (*Memba Bay*)  தென் கிழக்கு ஆப்பிரிக்காவிலுள்ள மொசாம்பிக்கு நாட்டில்]]  அமைந்துள்ள  ஒரு விரிகுடாவாகும்.   இது மொசாம்பிக்கு நாட்டின்  வடக்கு கடற்கரையில் பெர்னாவோ வெலோசோ விரிகுடாவின் வடக்கே நம்புலா மாகாணத்தில் அமைந்துள்ளது.

தற்போது விரிகுடா ஒரு பிரபலமான ஆழ்கடல் நீச்சல் பகுதியாக' விளங்குகிறது. இங்கு இதற்காக ஏராளமான  மூழ்கும்  இடங்கள் உள்ளன.

## நிலவியல்
மெம்பா விரிகுடா கிழக்கு நோக்கி திறந்திருக்கும்.  மெம்பா விரிகுடா அது  அமைந்துள்ள மெம்பா மாவட்டத்திலுள்ள  மெம்பா நகரத்தின் பெயரால் அழைக்கப்படுகிறது. உள் விரிகுடாவின் தெற்குக் கரையில் ஆழமான நுழைவாயில்கள் உள்ளன, இதில் போர்டோ டி டுவார்டே பெட்ரோசோ,   என்ற மொசாம்பிக்கின் முக்கிய துறைமுகமும்  போர்டோ டி போகேச்சு  துறைமுகமும்  அடங்கும் . 

ஒன்றுமில்லை|thumb|300x300px| மெம்பா விரிகுடாவில் மீனவர்கள்.

## மேற்கோள்கள்

 

## புற இணைப்புகள்
* 
* Views of Memba Bay, Mozambique
பகுப்பு:Coordinates on Wikidata
பகுப்பு:மொசாம்பிக்
பகுப்பு:இந்தியப் பெருங்கடலின் வளைகுடாக்கள்
பெக்கான் நானாஸ்

**பெக்கான் நானாஸ்**, (மலாய்: *Pekan Nanas*; ஆங்கிலம்: *Pekan Nanas*; சீனம்: 北干那那); என்பது மலேசியா, ஜொகூர் மாநிலத்தில், பொந்தியான் மாவட்டத்தில் அமைந்து உள்ள ஒரு நகரம்.

மலேசியாவில் அன்னாசிப் பழ உற்பத்திக்கு பெயர் பெற்ற இடமாகும். நாட்டில் அன்னாசிப் பழங்கள் அதிகமான அளவில் இங்குதான் உற்பத்தியாகின்றன. இந்த நகரத்தின் பெயரிலும் அன்னாசிப் பழத்தின் பெயர் பதிவாகி உள்ளது. பெக்கான் (Pekan) என்றால் நகரம். நானாஸ் (Nanas) என்றால் அன்னாசி.

## பொது
பெக்கான் நானாஸ் நகரத்தின் மக்கள் தொகை ஏறக்குறைய 10,000 ஆகும். இந்த பெக்கான் நானாஸ் நகரத்தில் குடிநுழைவுச் சாவடியும்; மற்றும் அன்னாசிப்பழம் பதப்படுத்தல் ஆலைகளையும் கொண்டு உள்ளது.

மலேசியாவின் அன்னாசிப் பழ வேளாண்மையில், பெக்கான் நானாஸ் நகரம் மிகப் பெரிய உற்பத்தித் தளமாக இருந்தது. நாட்டிலேயே முதல் இடத்தைப் பிடித்தது. நகர்ப்புற; கிராமப்புற துரித நவீன மயத்தினால் அன்னாசிப் பழ உற்பத்தி மிகவும் குறைந்து விட்டது.

### பூலாய் மலை நீர்வீழ்ச்சி
முன்பு அன்னாசித் தோட்டங்கள் இருந்த இடங்களில் இப்போது வீடைமைப்புத் திட்டங்கள் உருவாகி விட்டன. எண்ணய்ப் பனை தோட்டங்களும் உருவாக்கப்பட்டு உள்ளன.

ஜொகூர் மாநிலச் சுற்றுலாத் தலங்களில் ஒன்றான பூலாய் மலை நீர்வீழ்ச்சி, இந்தப் பெக்கான் நானாஸ் நகரத்திற்கு அருகில் தான் உள்ளது.

## அமைவிடம்
தீபகற்ப மலேசியாவின் சொர்க்க வாசல் என்றும் புகழப் படும் தஞ்சோங் பியாய் துறைமுகப் பட்டினம், பெக்கான் நானாஸ் நகரில் இருந்து 30 கி.மீ. தொலைவில் உள்ளது. தஞ்சோங் பியாய் தேசியப் பூங்கா (Tanjung Piai National Park) எனும் ஓர் அழகிய வனப்பூங்காவை அங்கு அமைத்து இருக்கின்றனர்.

பெக்கான் நானாஸ் தஞ்சோங் பியாய் கடலோரச் சதுப்புநிலம், அனைத்துலக அளவில் ஒரு முக்கியமான ராம்சார் தளமாகும். ராம்சார் ஒப்பந்தத்தின் கீழ், சதுப்புநிலச் சுற்றுச்சூழல் அமைப்பை உறுதிப்படுத்த இந்த இடம் அரசாங்கத்தால் பராமரிக்கப்பட்டு வருகிறது. தேசிய அளவில் முக்கியமான இயற்கை தளமாகும். ஜொகூர் தேசிய பூங்கா கழகத்தினால் உருவாக்கப்பட்ட மூன்றாவது பூங்காவாகும்.

வடக்கு-தெற்கு விரைவுசாலை (மலேசியா) வழியாக தஞ்சோங் பியாய் தேசியப் பூங்காவிற்குச் செல்பவர்கள், பெக்கான் நானாஸ் நகரத்தைக் கடந்துதான் செல்ல வேண்டும். அதனால் இந்த நகரத்திற்கும் அதிகமான சுற்றுலாப் பயணிகள் வந்து செல்கிறார்கள்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
கால விரிவு

**கால விரிவு** என்பது பொது சார்புக் கோட்பாட்டின் அடிப்படையில், காலத்தின் போக்கில் ஏற்படும் மாற்றங்கள் பற்றிய இயற்பியல் கோட்பாடாகும். விண்வெளியில் உள்ள கடிகாரம் பூமியில் உள்ள கடிகாரத்தை விட வேகமாக நகரும். கோள்கள் போன்ற பெரிய கனமான பொருட்கள், ஒரு ஈர்ப்பு புலத்தை உருவாக்குகின்றன, இது அருகிலுள்ள நேரத்தை மெதுவாக்குகிறது. எடுத்துக்காட்டாக, ஒரு கோளிலிருந்து தொலைவிலுள்ள விண்கலத்தில் இருக்கும் கடிகாரம், அக்கோளின் அருகில் உள்ள கடிகாரத்தை விட வேகமாக நகரும்.

வலது|thumb|300x300px|இரண்டு வெவ்வேறு இடங்களில் (விண்வெளி மற்றும் புவி) இருக்கும் கடிகாரங்கள், வெவ்வேறு நேரங்களை காட்டுகின்றன.

மேற்கூறப்பட்ட விளக்கம், சிறப்புச் சார்புக் கோட்பாட்டின்படி விளக்கப்பட்ட நேர விரிவிலிருந்து வேறுபட்டது, அதாவது வேகமான நகரும் பொருள்களுக்கு காலம் மெதுவாக நகரும் என்று கூறுகிறது. இரு வகையான கால விரிவுகள் உள்ளன. 

● நிலை 1: சிறப்புச் சார்புக் கோட்பாட்டின்படி, நிலையான ஓர் பார்வையாளரின் கடிகாரத்துடன் ஒப்பிடுகையில், நகரும் கடிகாரங்கள் மெதுவாக இயங்கும். இவ்விளைவு கடிகாரங்களின் செயல்பாட்டினால் நிகழவில்லை, மாறாக  காலவெளியின் தன்மையினால் நிகழ்கிறது. 

● நிலை 2: இரு பார்வையாளர்கள் வெவ்வேறு ஈர்ப்பு புலங்களை உடைய இடங்களில் இருப்பதாக எடுத்துக்கொள்வோம். அப்போது, பொதுச் சார்புக் கோட்பாட்டின்படி, வலுவான ஈர்ப்பு புலத்திற்கு அருகில் இருக்கும் கடிகாரம், வலுவற்ற ஈர்ப்பு புலத்தில் உள்ள கடிகாரத்தை விட மெதுவாக இயங்கும்.

## ஒப்புத் திசைவேகத்தினால் கால விரிவு
சிறப்புச் சார்புக் கோட்பாட்டில் கால விரிவை கணக்கிடும் வாய்ப்பாடு:
: \Delta t' = \frac{\Delta t}{\sqrt{1-v^2/c^2}} \,

இதில்,
:●  \Delta t \, என்பது பார்வையாளருக்கான கால இடைவேளை. இது **சரியான நேரம்** என்று அறியப்படுகிறது.,
:●  \Delta t' \, என்பது *v* எனும் திசைவேகத்தில் நகரும் நபருக்கான கால இடைவேளை.,
:●  v \, என்பது பார்வையாளருக்கும் நகரும் கடிகாரத்திற்கும் இடையேயுள்ள ஒப்புத் திசைவேகம்.,
:●  c \, என்பது ஒளியின் வேகம்.

இவ்வாய்பாட்டை கீழுள்ளபடியும் எழுதலாம்:
: \Delta t' = \gamma  \Delta t \,
இதில்,
:●  \gamma = \frac{1}{\sqrt{1-v^2/c^2}} \, என்பது லொரென்ட்ஸ் காரணி ஆகும்.

சுருக்கமாக சொல்லவேண்டுமானால், நகராமல் இருக்கும் கடிகாரத்தில் அதிக நேரத்தை காட்டுகிறது. ஆக, நகரும் கடிகாரம் நேரத்தை மெதுவாக காட்டுகிறது. இரண்டு கடிகாரங்களும் ஒன்றோடொன்று ஒப்பிடும்போது நகராமல் இருந்தால்,அவை இரண்டும் காட்டும் நேரங்கள் சமமாக இருக்கும்.

## வெளி இணைப்புகள்
பகுப்பு:பொதுச் சார்புக் கோட்பாடு
மெனாய் விரிகுடா

**மெனாய் விரிகுடா** (*Menai Bay*) தான்சானியாவின் சான்சிபார் தீவுக் கூட்டத்தின் மிகப்பெரிய உங்குயா தீவின் தென் மேற்கு கடற்கரையில் அமைந்துள்ளது.

## புவியியல்
மேற்கு இந்தியப் பெருங்கடலின் சான்சிபார் நீரிணையில் 8 கி.மீ. அகலத்தில் இவ்விரிகுடா அமைந்துள்ளது.

மெனாய் விரிகுடாவின் நீண்ட கடற்கரையில் பத்தொன்பது கிராமங்கள் உள்ளன. மொத்த மக்கள் தொகை சுமார் 17,000 ஆகும். இந்த கிராமங்கள் சான்சிபாரின் உங்குயா தீவின் தெற்குப் பகுதியில் உள்ளன. 1998 ஆம் ஆண்டு சுமார் 20,000 சுற்றுலாப் பயணிகள் இப்பகுதிக்கு வருகை தந்துள்ளனர்

மெனாய் வளைகுடா பாதுகாப்புப் பகுதி என்பது வளைகுடா பகுதியின் வாழ்விடங்கள் மற்றும் தாவர விலங்கினங்களைப் பாதுகாக்கும் ஒரு கடல் அமைப்பு ஆகும்.

## மேற்கோள்கள்

## புற இணைப்புகள்
**Conservation information
*Jocara.net: info and map 

பகுப்பு:இந்தியப் பெருங்கடலின் வளைகுடாக்கள்
பகுப்பு:தான்சானியா
மார்வெல் திரைப் பிரபஞ்சத்தின் இசை

**மார்வெல் திரைப் பிரபஞ்சத்தின் இசை** () என்பது மார்வெல் திரைப் பிரபஞ்சத்தின் திரைப்படங்கள் மற்றும் தொலைக்காட்சித் தொடர்களுக்காக பல்வேறு இசையமைப்பாளர்களால் இசையமைக்கப்பட்ட திரைப்படம் மற்றும் தொலைக்காட்சிகளின் இசை மதிப்பெண்கள் ஆகும்.

இசையமைப்பாளர் ஆலன் சில்வெஸ்டரி என்பவரே இதுவரையிலும் மார்வெல் திரைப் பிரபஞ்சதில் அதிகமான திரைப்படங்களுக்கு இசையமைத்துள்ளார் என்பது குறிப்பிடத்தக்கது.

## திரைப்படங்கள்
### முதலாம் கட்டம்

### இரண்டாம் கட்டம்

### மூன்றாம் கட்டம்

### நான்காம் கட்டம்

## தொலைக்காட்சி தொடர்கள்
### மார்வெல் தொலைக்காட்சி தொடர்கள்

### நெற்ஃபிளிக்சு தொலைக்காட்சி தொடர்கள்

### குலு தொலைக்காட்சி தொடர்கள்

### ஃப்ரீஃபார்ம் தொலைக்காட்சி தொடர்கள்

### மார்வெல் இசுடியோசு தொடர்கள்

## மேற்கோள்கள்

பகுப்பு:டிஸ்னி இசை
பக்கி பார்ன்சு

**ஜேம்சு புக்கானன் பார்ன்சு** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். 

இந்த கதாப்பாத்திரத்தை ஜோ சைமன் மற்றும் ஜாக் கிர்பி ஆகியோர் இணைந்து உருவாக்கினார்கள். இவரின் முதல் தோற்றம் மார்ச் 1941 இல் வெளியான 'கேப்டன் அமெரிக்கா #1' என்ற கதையில் தோற்றுவிக்கப்பட்டது. இவரை 'விண்டர் சோல்ஜர்' என்றும் அழைக்கப்படுகின்றது, ஏனெனில் மூளைச் சலவை செய்யப்பட்ட பிறகு இவரை கொலையாளி சைபோர்க் என கூறப்படுகின்றது. அத்துடன் இறப்பிலிருந்து இவரின் கதாபாத்திரம் மீண்டும் கொண்டுவரப்பட்டது. இவரின் நண்பரான இசுடீவ் ரோஜர்சு  இறந்துவிட்டதாகக் கருதப்பட்டபோது அவர் தற்காலிகமாக "கேப்டன் அமெரிக்கா" பாத்திரத்தை ஏற்றுக்கொண்டார். 2011 இல் இவருக்கு இன்பினிட்டி பார்முலாவை உட்செலுத்தினார்கள், இது கேப்டன் அமெரிக்காவில் பயன்படுத்தப்பட்ட சூப்பர்-சோல்ஜர் சீரம் போன்றது (ஆனால் அதை விட குறைவான சக்தி) இது இயற்கையான உயிர் மற்றும் உடல் பண்புகளை அதிகரித்து பலத்தை கொடுக்கின்றது.

இந்த கதாபாத்திரம் வரைகதையில் இருந்து திரைப்படத்திற்கு உயிர் கொடுக்கும் விதமாக நடிகர் செபாஸ்டியன் இஸ்டான் என்பவர் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), ஆன்ட்-மேன் (2015), கேப்டன் அமெரிக்கா: சிவில் வார் (2016), பிளாக் பான்தர் (2018), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களிலும் மற்றும் பால்கன் அண்ட் வின்டர் சோல்ஜர் (2021) என்ற தொலைக்காட்சித் தொடரிலும் வாட் இப்...? (2021) என்ற இயங்குபடத்திலும் நடித்துள்ளார்.

## மேற்கோள்கள்

## வெளியிணைப்புகள்
* Captain America (James Barnes) at Marvel.com
* ''Newsarama'': "Bucky Barnes, Badass"
* ''Newsarama'': "Did He, or Didn't He? Ed Brubaker on ''Captain America'' #6"
* ''Newsarama'': "SPOILER SPORT: Ed Brubaker on the Winter Soldier" and *Captain America* #14
* ''Newsarama'': Ed Brubaker interview

பகுப்பு:1941 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:ஜோ சைமன் உருவாக்கிய கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பெக்கி கார்ட்டர்

**மார்கரெட் எலிசபெத் கார்ட்டர்** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இவர் வழக்கமாக கேப்டன் அமெரிக்கா வரைகதை புத்தகங்களில் துணை கதாபாத்திரமாக சித்தரிக்கப்பட்டுள்ளார்.

இந்த கதாப்பாத்திரத்தை ஸ்டான் லீ மற்றும் ஜாக் கிர்பி ஆகியோர் இணைந்து உருவாக்கினார்கள். இவரின் முதல் தோற்றம் மார்ச் 1941 இல் வெளியான 'கேப்டன் அமெரிக்கா #1' என்ற கதையில் தோற்றுவிக்கப்பட்டது. இவரின் கதாபாத்திரம் இரண்டாம் உலகப் போரின் போது இசுடீவ் ரோஜர்ஸின் காதலியாகவும், பின்னர் கேப்டன் அமெரிக்காவின் நவீனகால குறிப்பிடத்தக்க சரோன் கார்ட்டர் என்பவரின் உறவினராகவும் அறியப்படுகிறார்.

இந்த கதாபாத்திரம் வரைகதையில் இருந்து திரைப்படத்திற்கு உயிர் கொடுக்கும் விதமாக நடிகை கெய்லி அட்வெல் என்பவர் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), ஆன்ட்-மேன் (2015), அவெஞ்சர்ஸ்: எண்ட்கேம் (2019) போன்ற படங்களிலும், ஏஜென்ட்ஸ் ஒப் ஷீல்ட் மற்றும் ஏஜென்ட் கார்ட்டர் (2015-2016) போன்ற தொலைக்காட்சித் தொடர்களிலும் வாட் இப்...? (2021) என்ற இயங்குபடத்திலும் நடித்துள்ளார்.

## மேற்கோள்கள்

## வெளியிணைப்புகள்
* Peggy Carter
* Margaret "Peggy" Carter 
* Peggy Carter 

பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
டிராக்சு

**டிராக்சு** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாப்பாத்திரத்தை இசுடாலின் என்பவர் தி இன்வின்சிபிள் அயர்ன் மேன் #55 என்ற கதையில் தோற்றுவித்தார்.

இவர் ஆர்தர் டக்ளசு என்ற ஒரு மனிதர் ஆவார், இவரது குடும்பம்  தானோசு என்ற சூப்பர்வில்லனால் தாக்கப்பட்டு கொல்லப்பட்டனர். இதனால் தானோசை எதிர்த்துப் போராட கிரோனோசு என்று அழைக்கப்படுபவர் ஆர்தரின் ஆவியை எடுத்து ஒரு சக்திவாய்ந்த புதிய உடலில் வைத்து டிராக்சு என்ற புதிய உருவில் பிறந்தார். இவரின் கதாபாத்திரம் அடிக்கடி கேப்டன் மார்வெல், ஆடம் வார்லாக் மற்றும் தானோசுடன் சண்டையிடுவது போன்று சித்தரிக்கப்பட்டுள்ளது. அத்துடன் இவர் இன்பினிட்டி வாட்ச் எனப்படும் குழுவில் உறுப்பினராகவும் இருந்தார். மேலும் மீண்டும் தொடங்கப்பட்ட  கார்டியன்சு ஒப் த கலக்சி குழுவிலும் உறுப்பினரானார்.

இவரின் கதாபாத்திரம் இயங்குபட தொலைக்காட்சி தொடர்கள் மற்றும் வரை கதையை அடிப்படையாகக் கொண்ட நிகழ்பட ஆட்டகங்கள் உட்பட பல்வேறு மார்வெல் தொடர்புடைய வணிகப் பொருட்களில் தோற்றுவிக்கட்டது. இவருக்கு உயிர் கொடுக்கும் விதமாக நடிகர் டேவ் பாடிஸ்டா என்பவர் மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார்.

## மேற்கோள்கள்

## வெளியிணைப்புகள்
* Drax
* Drax

பகுப்பு:1973 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
சரோன் கார்ட்டர்

**சரோன் கார்ட்டர்** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இவர் வழக்கமாக ஒரு ரகசிய முகவராகவும், ஷீல்ட் இன் முன்னாள் கள முகவராகவும், மற்றும் கேப்டன் அமெரிக்கா/இசுடீவ் ரோஜர்ஸ் ஆகியோரின் காதலியாகவும் சித்தரிக்கப்படுகிறார்.

இந்த கதாப்பாத்திரத்தை ஸ்டான் லீ, ஜாக் கிர்பி மற்றும் டிக் அயர்ஸ் ஆகியோர் இணைந்து உருவாக்கியுள்ளார்கள். இவரின் கதாபாத்திரம் அசல் வரைகதை புத்தகத்தின் தொடர்ச்சியில், பெக்கி கார்ட்டரின் தங்கை ஆவார், பின்னர் இவரின் கதாபாத்திரம் பெக்கியின் பேத்தியாக மாற்றப்பட்டார்.

நடிகை எமிலி வான்காம்ப் என்பவர் வரைகதையில் இருந்து திரைப்படத்திற்கு உயிர் கொடுக்கும் விதமாக மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: த வின்றர் சோல்யர் (2014)) மற்றும் கேப்டன் அமெரிக்கா: சிவில் வார் (2016) ஆகிய படங்களிலும், பால்கன் அண்ட் வின்டர் சோல்ஜர் என்ற டிஸ்னி+ தொடரிலும் நடித்துள்ளார்.

## மேற்கோள்கள்

## வெளியிணைப்புகள்
*Carter, Sharon

பகுப்பு:1966 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
கய்ம்டல்

**கய்ம்டல்** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் நோர்சு தொன்மவியல்  தெய்வமான கய்ம்டல் என்பவரை அடிப்படையாகக் கொண்டு, ஸ்டான் லீ, லாரி லிபர் மற்றும் ஜாக் கிர்பி ஆகியோரால் உருவாக்கப்பட்டது.

இவரால் அனைத்தையும் பார்க்கவும் மற்றும் கேட்கவும் முடியும் அத்துடன் மேலும் அஸ்கார்டின் நுழைவாயிலின் ஒரே பாதுகாவலராக இருக்கிறார். இந்த கதாபாத்திரம் வரைகதையில் இருந்து திரைப்படத்திற்கு உயிர் கொடுக்கும் விதமாக நடிகர் இட்ரிசு எல்பா என்பவர் மார்வெல் திரைப் பிரபஞ்சத் திரைப்படங்களான தோர் (2011), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017) மற்றும் அவென்ஜ்ர்ஸ் : இன்பினிட்டி வார் (2018) போன்ற படங்களில் நடித்துள்ளார்.

## மேற்கோள்கள்

## வெளியிணைப்புகள்
* 
* Heimdall

பகுப்பு:1962 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:லாரி லிபர் உருவாக்கிய கதாபாத்திரங்கள்
சின்னம்பள்ளி

**சின்னம்பள்ளி** (*Chinnampalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643654. இது சின்னம்பள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பென்னாகரத்தில் இருந்து 13 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 868, மொத்த மக்கள் தொகை 3373 ஆகும். இதில் 646 ஆண்களும், 1627 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 60.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்கள்


பகுப்பு:தர்மபுரி மாவட்டத்திலுள்ள கிராமங்கள்
அந்தமான் பச்சைப் புறா

**அந்தமான் பச்சைப் புறா** (Andaman green pigeon) *தெரெரான் குளோராப்டெரசு*) என்பது *தெரெரான்* பேரினத்தைச் சேர்ந்த ஒரு புறா ஆகும். இது அந்தமான் நிக்கோபார் தீவுகளில் காணப்படுகிறது. பல வகைப்பாட்டியலாளர் இதனைச் சாம்பல் நெற்றிப் புறா தொகுப்பிருந்து இனம் பிரித்தனர். இது ஜூலை 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் சேர்க்கப்பட்டது.

## நடத்தை
அந்தமான் பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும் நேரடியாகவும் பறக்கக்கூடியது. வழக்கமான அசைவுகளுடன் வேகமாக இறக்களை அசைப்பதை வழக்கமாகக் கொண்டுள்ளது. இந்தப் புறா பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி, வெள்ளை முட்டைகள் இரண்டு வரை இடுகிறது .

## மேற்கோள்கள்

*Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.
*Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

பகுப்பு:பச்சைப் புறாக்கள்
குற்றப் புலனாய்வுத் துறை (இந்தியா)

**குற்றப் புலனாய்வுத் துறை** ( **சிஐடி**, *Criminal Investigation Department (India)*) என்பது குற்ற விசாரணைக்கு பொறுப்பான இந்தியாவின் மாநிலக் காவல் சேவைகளின் ஒரு கிளை ஆகும். இது பிரித்தானிய காவல் படைகளின் குற்றப் புலனாய்வுத் துறைகளின் அடிப்படையில் உருவாக்கப்பட்டது.

## உருவாக்கம் மற்றும் அமைப்பு
1902 ஆம் ஆண்டு முதல் சிஐடி பிரித்தானிய அரசாங்கத்தால் பொலிஸ் ஆணையத்தின் பரிந்துரைகளின் அடிப்படையில் உருவாக்கப்பட்டது. இலக்னோவில் உள்ள கோகலே மார்க்கில் உள்ள சிஐடி அலுவலகத்தின் நுழைவாயிலில், "இந்திய சிஐடியின் தந்தை" என்ற தலைப்புடன், கிங்ஸ் போலீஸ் மெடலிஸ்ட் (கேபிஎம்) மற்றும் பிரித்தானிய பேரரசின் (எம்பிஇ) உறுப்பினரான ராய் பகதூர் பண்டிட் ஷம்பு நாத்தின் உருவப்படம் உள்ளது. 1929 இல், சிஐடி சிறப்புப் பிரிவு, சிஐடி மற்றும் குற்றப் பிரிவு (சிபி-சிஐடி) எனப் பிரிக்கப்பட்டது.

### சிஐடி கிளைகள்
சிஐடி மாநிலத்திற்கு மாநிலம் பல கிளைகளைக் கொண்டிருக்கலாம். இந்த கிளைகளில் பின்வருவன அடங்கும்:

* சிபி-சிஐடி
* மாந்தக் கடத்துகை மற்றும் காணாமல் போன நபர்களுக்கு எதிரான பிரிவு
* போதைப்பொருள் எதிர்ப்பு பிரிவு
* கைரேகைப் பணியகம்
* சி.ஐ.டி
* பயங்கரவாத எதிர்ப்புப் படை

## குற்றப்பிரிவு சி.ஐ.டி
சிபி-சிஐடி என்பது சிஐடியின் சிறப்புப் பிரிவாகும், இது கூடுதல் காவல்துறைத் தலைமை இயக்குநர் (ஏடிஜிபி) தலைமையிலானது மற்றும் காவல்துறைத் தலைவர் (ஐஜிபி) இதற்கு துணையாக இருப்பார். இந்தக் கிளைப் பிரிவானது, கொலை , கலவரம், பொய்யாவணம், கள்ளநோட்டு மற்றும் மாநில அரசு அல்லது உயர் நீதிமன்றத்தால் சிபிசிஐடிக்கு ஒப்படைக்கப்பட்ட வழக்குகள் உள்ளிட்ட கடுமையான குற்றங்களை விசாரிக்கிறது.

## பரவலர் பண்பாட்டில்
மும்பையின் கிளையை அடிப்படையாகக் கொண்ட, ஒரு தொலைக்காட்சித் தொடரான சிஐடி *(இந்திய தொலைக்காட்சித் தொடர்)* சோனி தொலைக்காட்சியில் 20 வருடங்கள் வெற்றிகரமாக ஒளிபரப்பப்பட்டது.

## மேற்கோள்கள்

பகுப்பு:குற்றப் புலனாய்வு
பகுப்பு:இந்தியப் புலனாய்வு அமைப்புகள்
பகுப்பு:இந்தியாவில் சட்ட அமலாக்கம்
காவல்துறை கூடுதல் தலைமை இயக்குநர்

thumb|170x170px| காவல்துறை கூடுதல் இயக்குநரின் சின்னம்
**காவல்துறை கூடுதல் தலைமை இயக்குநர்** ( **ஏ.டி.ஜி.பி**, *Additional Director General of Police* ) என்பது இந்திய காவல்துறை பணியின் ஒரு உயர் பதவி ஆகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். காவல்துறை தலைமை இயக்குநர்  போலவே அதிகபட்சமாக 3-நட்சத்திர காவல்துறை தகுதி நிலையில் இருந்தாலும், ஏடிஜிபிகள் டிஜிபிக்கு சமமாக கருதப்படுகிறார்கள். இதற்கு இணையான பதவியாக  கொல்கத்தா, சென்னை போன்ற சில நகரங்களின் காவல்துறை ஆணையர் அல்லது  கூடுதல் செயலாளர் ஆகியோர் உள்ளனர்.

இப்பதவியின் முத்திரையாக அசோகச் சின்னமாக, அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் ஐ.பி.எஸ். என்ற எழுத்து இருக்கும். ஏடிஜி தரவரிசையில் உள்ள அதிகாரிகள் தங்கள் சட்டைக் காலரில் கோர்ஜெட் பேட்ச்களை அணிவார்கள், அவை ஐஜிகளைப் போலவே கருநீல நிற பின்னணியில் கருவேல இலை வடிவத்துடன் தைக்கப்பட்டுள்ளன. ஏடிஜிக்கள் இப்போது பல்வேறு இந்திய மாநிலங்களில் மண்டலத் தலைவர்களாக நியமிக்கப்பட்டுள்ளனர். அதற்குக் கீழே உள்ள பதவியாக காவல்துறைத் தலைவர் பதவியும், இதற்கு மேலே உள்ள பதவியாக  காவல்துறை  சிறப்பு தலைமை இயக்குநர் பதவி உள்ளது.

## மேலும் பார்க்கவும்

* காவல்துறையின் தலைமை இயக்குநர்

## மேற்கோள்கள்

பகுப்பு:காவல்துறை
லார்க்கின்

**லார்க்கின்** (ஆங்கிலம்: *Larkin*; மலாய்: *Larkin*; சீனம்: 拉慶; ஜாவி: لركين) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு புறநகர்ப் பகுதியாகும்.  

ஜொகூர் பாரு மாநகரில் பொதுமக்கள் அதிகமாக நடமாடும் இடமாக லார்க்கின் நகர்ப்பகுதி கருதப் படுகிறது. லார்க்கின் நகர்ப் பகுதியின் சுற்று வட்டாரத்தில் நிறைய விற்பனை மையங்களும், பேரங்காடிகளும், கேளிக்கை மையங்களும் உள்ளன. தவிர இங்குதான் புகழ்பெற்ற லார்க்கின் செண்ட்ரல் (Larkin Sentral) எனும் பொதுப் பேருந்து முனையமும் உள்ளது.  

## லார்க்கின் பேருந்து நிலையம்

தீபகற்ப மலேசியாவின் எல்லாப் பகுதிகளுக்கும் செல்வதற்கான பேருந்து சேவைகள் உள்ளன. இங்கு இருந்து தாய்லாந்து, பாங்காக் நகரத்திற்கும்; சிங்கப்பூர் பெருநகரத்திற்கும்; மலாக்கா, கோலாலம்பூர், சிரம்பான், குவாந்தான், ஈப்போ, பினாங்கு, கோத்தா பாரு போன்ற பெரும் நகரங்களுக்கும்; செல்ல 24 மணிநேரப் பேருந்து சேவைகள் உள்ளன. அதனால் மக்கள் நெரிசல் எப்போதும் காணப்படுகிறது. 

லார்க்கின் பேருந்து நிலையம் ஜொகூர் பெருநகர மையத்திற்கு மிக அருகில் அமைந்து உள்ளது. ஜொகூர் பாருவில் உள்ள மிகப்பெரிய நிலையமாகும். தீபகற்ப மலேசியா மற்றும் சிங்கப்பூரின் பெரும்பகுதிக்கான மைய இடமாகும். ஒரே சமயத்தில் 50 பேருந்துகளை நிற்க வைக்கும் வகையில் மூன்று மாடிகளைக் கொண்ட வளாகமாகும்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
குள்ள குருகு

**குள்ள குருகு** (*Dwarf bittern*)(*இக்சோபிரைக்கசு சுடுர்மீ*) என்பது *அர்டெயிடே* எனும் ஹெரான் குடும்பத்தினைச் சார்ந்த சிற்றினமாகும்.

## பரவல்
குள்ள குருகு அங்கோலா, பெனின், போட்சுவானா, புர்க்கினா பாசோ, புருண்டி, கமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சி குடியரசு, கோட் டிவார், எக்குவடோரியல் கினி, எத்தியோப்பியா, காபோன், காம்பியா, கானா, கினி, கென்யா, லைபீரியா, மலாவி, மாலி, மூரித்தானியா, மொசாம்பிக், நமீபியா, நைஜர், நைஜீரியா, உருவாண்டா, செனிகல், சியாரா லியோன், சோமாலியா, தென்னாப்பிரிக்கா, எசுப்பானியா (கேனரி தீவுகள்), சூடான், எசுவாத்தினி, தன்சானியா, டோகோ, உகாண்டா, சாம்பியா, மற்றும் சிம்பாப்வேவில் காணப்படுகிறது.  இது கேனரி தீவுகளில் பல இடங்களில் காணப்படுகின்றது. 2017ஆம் ஆண்டு குளிர்காலத்தில் கேனரி தீவுகளில் உள்ள புர்டவென்ச்சுரா தீவில் இரண்டு குருகு காணப்பட்டது.

## விளக்கம்
இது ஒரு சிறிய குள்ள குருகு ஆகும்.

## பாதுகாப்பு
இது தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:குருவிகள்
தம்போய்

**தம்போய்** (ஆங்கிலம்: *Tampoi*; மலாய்: *Tampoi*; சீனம்: 淡贝; ஜாவி: تامبوي) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு புறநகர்ப் பகுதியாகும். ஜொகூர் பாரு நகரத்தில் இருந்து 7 கி.மீ. தொலைவில் உள்ளது. இங்கு இலகு ரக தொழிற்சாலைகள் மிகுதியாக உள்ளன. 

மலேசியாவில் உள்ள இரு மனநோய் மருத்துவமனைகளில், ஒரு மருத்துவமனை இந்தத் தம்போய் நகரில் தான் உள்ளது. அதன் பெயர் பெர்மாய் மருத்துவமனை (Hospital Permai). மற்றொரு மருத்துவமனை பேராக், தஞ்சோங் ரம்புத்தான் நகரில் உள்ளது.

## தம்போய் பெர்மாய் மருத்துவமனை

தம்போய் மருத்துவமனை, தம்போய் நகரின் புறநகர்ப் பகுதியில், 110 ஏக்கர் வனப் பகுதியில், 1937-ஆம் ஆண்டு கட்டப்பட்டது. இந்த மருத்துவமனை கட்டப்படுவதற்கு 620 ஏக்கர் நிலம் ஒதுக்கப் பட்டாலும், கால்வாசி நிலமே கட்டுமானங்களுக்குப் பயன்படுத்தப்பட்டது. 

### மனநல நிபுணத்துவச் சேவைகள்

36 மருத்துவமனைக் கூடங்களுடன் 1400 படுக்கைகள் கொண்ட மருத்துவமனை. மனநல மருத்துவத்தில் சேவை, பயிற்சி, மனநல நிபுணத்துவச் சேவைகளை வழங்கி வருகிறது. 

தீபகற்ப மலேசியாவின் ஜொகூர், நெகிரி செம்பிலான், மலாக்கா, பகாங், திரங்கானு, கிளாந்தான் மாநிலங்களில் அறியப்படும் மனநோய் நோயாளிகள் இந்தத் தம்போய் பெர்மாய் மருத்துவமனைக்கு அனுப்பப் படுகிறார்கள்.

மனநோயாளிகள் தப்பிச் செல்வதைத் தடுக்க, மருத்துவமனை முழுமைக்கும் இரும்பு வேலிகள் கொண்ட சுற்றுச் சுவர்கள் அமைக்கப்பட்டு உள்ளன.

## ஸ்ரீ சுப்ரமணியர் ஆலயம் தம்போய்

தம்போய் நகரில் ஸ்ரீ சுப்ரமணியர் ஆலயம் எனும் பெயரில் முருகர் ஆலயம் உள்ளது. 1930-ஆம் ஆண்டு, சங்கரன் லெட்சுமி தம்பதியினரால்  தோற்றுவிக்கப்பட்ட ஆலயம். தொடக்கக் காலத்தில் அவர்களின் இல்லத்தில், ஒரு குடிசைக் கோயிலாக இருந்தது. 1967-ஆம் ஆண்டு தைப் பூசத் திருவிழா கொண்டாடப்பட்டது. 

இவர்களுக்குப் பின்னர் வேலு அச்சுதன் என்பவரும் அவருடைய மனைவியார் நீலா அவர்களும் கண்காணித்து வந்தனர். பின்னர் இராமலிங்கம் என்பவரின் தலைமையில் 1994-ஆம் ஆண்டு மகா கும்பாபிஷேகம் நடைபெற்றது. அப்போதைய செயலவை உறுப்பினர்கள் நல்லாதரவு வழங்கி உள்ளனர். தற்சமயம் ஆறுமுகம் என்பவரின் தலைமையில் நிர்வாகம் சிறப்பாகச் செயல்பட்டு வருகிறது.

### தாம்போய் கடல் காவல்துறையினர்

1970-ஆம் ஆண்டு தொடங்கி, தாம்போய் கடல் காவல்துறையினர் தைப்பூசக் கொண்டாட்டத்திற்கு பேருதவிகள் செய்து வருகின்றனர். கோயில் படிப்படியாக வளர்ச்சி பெற்றது. இன்றுவரை கடல் காவல்துறையினர், பாரம்பரியமாகக் கோயில் நிகழ்ச்சிகளில் பங்கெடுத்து வருகின்றனர். முன்னாள் ம.இ.கா. தலைவர் ச. சாமிவேலு அவர்களும் இந்தக் கோயில் நிர்மாணிப்புப் பணிகளுக்கு அரசாங்கத்தின் மானிய உதவிகளைப் பெற்றுத் தந்து உள்ளார்.

2018 ஜனவரி 31-ஆம் தேதி நடைபெற்ற தைப்பூசத் திருவிழாவில் ஜொகூர் மாநிலச் சுல்தான் மாட்சிமை தங்கிய சுல்தான் இப்ராகிம் அவர்கள் கலந்து கொண்டு சிறப்பித்தார். அந்த நிகழ்ச்சி கோயிலின் வரலாற்றில் ஒரு காலச்சுவடு ஆகும்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
கோதண்டராமர் கோயில், மேற்கு மாம்பலம்

**கோதண்டராமர் கோயில்** (*Kothandaramar Temple, West Mambalam*) என்பது இந்தியாவின் சென்னையில் மேற்கு மாம்பலம் அருகே உள்ள ஒரு இந்துக் கோயிலாகும். இராமருக்காக அர்ப்பணிக்கப்பட்ட இந்த கோவின் கடவுளர் "பட்டாபிராமர்" என்று அழைக்கப்படுகின்றார். பட்டாபிராமன் துணைவியாக சீதா பிராட்டி உள்ளார். கோயிலின் வளாகத்தில் ஒரு பெரிய தெப்பமும் கட்டப்பட்டுள்ளது. இது மாம்பலம் தொடருந்து நிலையத்திற்கு மிக அருகாமையில் அமைந்துள்ளது. இக்கோயில் 150 ஆண்டுகளுக்கும் மேலான பழமையானது. வைகுண்ட ஏகாதசி விழா கோலாகலமாகக் கொண்டாடப்படுகிறது. சித்தரை மாத பிரமோத்சவமும் இங்கு பிரசிதிப்பெற்றது.

## மேலும் பார்க்கவும்
* சென்னையில் மதம்

## மேற்கோள்கள்

பகுப்பு:இராமர் கோயில்கள்
பகுப்பு:சென்னை மாவட்டத்திலுள்ள பெருமாள் கோயில்கள்
மாம்பழ ஆரஞ்சு

thumb|200x200px| மாம்பழ ஆரஞ்சு கிராமத்தில் உள்ள தபால் நிலையம்
thumb|263x263px| மாங்கோரேஞ் கிராமம்
**மாம்பழ ஆரஞ்சு** (*Mango Orange*) என்பது அதிகாரப்பூர்வமாக 'மாங்கோரேஞ்ச்' என்று உச்சரிக்கப்படுகிறது. இது இந்தியாவின் தமிழ்நாட்டின் நீலகிரி மாவட்டத்தில் உள்ள ஒரு சிறிய கிராமமாகும். இந்தக் கிராமம் தேயிலைத் தோட்டங்களால் சூழ்ந்து காணப்படுகிறது. பெரும்பாலான கிராம மக்கள் தேயிலைத் தோட்டங்களில் வேலை செய்கிறார்கள். இப்பகுதியில் ஓரிரு பள்ளிகள், தேவாலயங்கள் மற்றும் மசூதிகள் உள்ளன.

## இடம்
மாம்பழ ஆரஞ்சு கிராமம் கேரளாவில் உள்ள சுல்தான் பத்தேரியிலிருந்து 30 கி. மீ. தொலைவிலும் தமிழ்நாடு கூடலூரிலிருந்து 25 கி. மீ. தொலைவிலும் உள்ளது. இது கடல் மட்டத்திலிருந்து 880 மீட்டர் உயரத்தில் அமைந்துள்ளது.

## வரலாறு
பத்தொன்பதாம் நூற்றாண்டில், இலண்டனை தளமாகக் கொண்ட ஒரு சுரங்க நிறுவனம் இந்தக் கிராமத்தில் ஓர் நகரத்தை உருவாக்கியது. இதன் ஒருபகுதியாகக் கிறித்துவ தேவாலயம் மற்றும் பந்தய மைதானமும் கட்டப்பட்டது. சுரங்கத்திற்கான வாய்ப்பு இல்லாமல் போனபோது, பிரித்தானிய முதலீட்டாளர்கள் தோட்டத் தொழிலுக்கு மாறினார்கள். காபி மற்றும் தேயிலைத் தோட்டங்கள் மிகப்பெரிய அளவில் உருவாக்கப்பட்டன. பல ஐரோப்பியர்கள் இங்குக் குடியேறி இப்பணியை மேற்பார்வையிட்டனர். மலபார் பகுதியைச் சேர்ந்த ஏராளமான இந்தியர்கள் தோட்டங்களில் பணிபுரிந்தனர்.

## மக்கள்தொகை
தற்போது, முழு கிராமமும் தமிழ்நாடு தேயிலைத் தோட்டக் கழகம் (டாண்டீ), ஆர்பிஜி குழுமத்தின் ஹாரிசன்ஸ் மலையாளம் நிறுவனம் மற்றும் முருகப்பா குழுமத்தின் பாரி விவசாய தொழிற்சாலை நிறுவனத்தின் தேயிலைத் தோட்டங்கள் நிறைந்துள்ளது. இக்கிராமம் பனிய, குறும்ப, காட்டு நாயக்கர் போன்ற பழங்குடியின மக்களின் புனிதமான இடமாகும். இன்று இக்கிராமத்தின் மக்கள் தொகை புலம்பெயர்ந்த இலங்கைத் தமிழர்கள், கவுடாக்கள் மற்றும் கேரள முசுலிம்களால் நிறைந்து காணப்படுகிறது. பழங்குடியின மக்களால் நடத்தப்படும் சிறிய அளவிலான தங்கச் சுரங்க நடவடிக்கைகளும் இங்குப் பிரபலமானது.
thumb|இந்தியாவின் மாம்பழ ஆரஞ்சு கிராமத்தில் உள்ள ஒரு தர்கா

## யானை தாக்குதல்கள்
2016ஆம் ஆண்டில், யானைத் தாக்குதல்களால் தொடர்ச்சியான மரணங்கள் காரணமாக மாம்பழ ஆரஞ்சு கிராமம் தேசிய அளவில் கவனத்தினை ஈர்த்தது.

## மரபணு தொகுப்பு தோட்டம்
2424 ஏக்கர் பரப்பளவைக் கொண்ட நாடுகானி சந்திப்பில் உள்ள வெப்பமண்டல மரபணுக் குளம், 47,000 வகையான தாவரங்களைக் கொண்டுள்ளது. மேலும் இங்குப் பட்டாம்பூச்சிகளின் அருங்காட்சியகமும் உள்ளது. தங்குமிடம், மற்றும் மலையேற்ற வசதிகளும் இங்கு உள்ளது.

## மேலும் பார்க்கவும்

* பந்தலூர்
* கூடலூர், நீலகிரி

## மேற்கோள்கள்

## வெளி இணைப்புகள்

* Bharatmap.in
* Indiamapia.com
* மாம்பழ மலை கிராமத்தின் வரலாறு மற்றும் சின்ன டோரையின் தனிப்பட்ட அனுபவம்
* பூர்ணா மற்றும் பிருந்தாவின் கதை மற்றும் புகைப்படம்

பகுப்பு:நீலகிரி மாவட்டத்திலுள்ள ஊர்களும் நகரங்களும்
பகுப்பு:Coordinates on Wikidata